BEC เซ็ง! กำไร Q2/59 ลดลง 36% ยังแจกปันผล 0.45 บาท ขึ้น XD 25 ส.ค.นี้
BEC เซ็ง! กำไร Q2/59 ลดลง 36% เหลือ 463.55 ลบ. จากปีก่อน 723 ลบ. หลังรายได้ขายเวลาโฆษณาลดลง ขณะที่ช่วง 6 เดือนแรกมีกำไร 1.04 พันลบ. ลดลง 28% จากปีก่อน 1.44 พันลบ. เตรียมแจกปันผล 0.45 บาท ขึ้น XD 25 ส.ค.59 กำหนดจ่ายปันผล 14 ก.ย.นี้
15 ส.ค. 2559

บริษัท บีอีซี เวิลด์ จำกัด (มหาชน) หรือ BEC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 463.55 ล้านบาท หรือมีกำไรสุทธิ 0.23 บาทต่อหุ้น ลดลง 36% จากช่วงเดียวกันของปีก่อนที่มีกำไรสุทธิ 723 ล้านบาท หรือมีกำไรสุทธิ 0.36 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีรายได้จากการขายเวลาโฆษณาต่ำกว่าปีก่อน 382.30 ล้านบาท
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ1.04 พันล้านบาท หรือ 0.52 บาทต่อหุ้น ลดลง 28% จากช่วงเดียวกันของปีก่อนที่มีกำไรสุทธิ 1.44พันล้านบาท หรือ 0.72 บาทต่อหุ้น
พร้อมกันนี้บริษัทยังประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด (บาทต่อหุ้น) 0.45 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค. 2559 ทั้งนี้ กำหนดจ่ายเงินปันผลในวันที่  14 ก.ย. 2559